Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 34

2. Általános képességek és készségek fejlesztése – A tanulási igényszint kialakítása. Gondolkodási képesség fejlesztése. A fogalmi gondolkodás fejlesztése. Konkretizálás, általánosítás. A kifejezőképesség fejlesztése. – Az önellátási tevékenység fokozása. Az élményszerzés képességének kialakítása. Az önértékelés az egyéni adottságok árnyalt és pontos megfogalmazása. – Évfolyamszintű csoportméretben a szociális szokások, viselkedések alkalmazásának gyakoroltatása, a szabálykövető magatartás előnyeinek felismerése. Az együttműködés egyre önállóbb gyakoroltatása. Tantárgyi tartalmak, témakörök Témakör Tartalom Gondolkodási módszerek alapozása Két halmaz közös elemeinek keresése. Metszethalmaz képzése (személyek, tárgyak, matematikai eszközök). Metszethalmaz ábrázolása. Metszethalmaz számokkal, geometriai alakzatokkal. Állítások halmazábra részeiről. A logikai ”és” értelmezése, “minden”, “van olyan”, “van, amelyik nem”, “egyik sem” kifejezések használata. Az alap-, rész- és kiegészítő halmazok további vizsgálata, a halmazokról tanultak elmélyítése. Tagadások, a logikai “nem”. Számtan, algebra Számfogalom, számköri ismeretek Számkör bővítése 10 000-ig. A tízes számrendszer szerkezeti sajátosságának felelevenítése, elmélyítése. A tízes számrendszer szerkezeti sajátossága 1000-es, 10 000-es helyi értékig. Számképzés adott feltételekkel. Számok írása, olvasása, helyük a számegyesen, százas, ezres számszomszédok, teljes négyjegyű számok és kerek ezresek egyes szomszédjai. Tört fogalmának előkészítése, elmélyítése: előállítás tevékenységgel, a részek neve, az egész neve törtrésszel. Törtrészek ábrázolása, jelölés bevezetése: számláló, nevező, törtvonal. Törtszám írása, olvasása. Az egész különböző nevei. Negatív számok fogalmának előkészítése: hőmérő, adósság. Negatív számok a számegyenesen. Relációk azonos és különböző nagyságrendű számok között. Állandó és váltakozó különbségű sorozatok. 2000, 5000, 10 000-es pénznemek használata, kifizetések. Műveletek Műveletfogalom előkészítése: kerek százasok bontása, helyi érték szerinti bontások, kerek számok szorzat alakja. Szóbeli összeadás, kivonás gyakorlása, pótlás kerek tízesekkel, százasokkal, ezresekkel az egyjegyű számok analógiájára. A 8, 9, 7, szorzó-, bennfoglaló tábla kiépítése. Szorzó-, bennfoglaló táblák gyakorlása. Összefüggések a szorzótáblák között. Írásbeli összeadás, kivonás teljes háromjegyű számokkal, helypótló különböző helyi értékekben a tízes átlépés fokozatainak betartásával. Különbség változásának megfigyelése. Írásbeli szorzás, osztás egyjegyű szorzóval, osztóval, a fokozatok bemutatásával. Fokozatos körátlépéssel két- és háromjegyű számok szorzása egy, majd kétjegyű szorzóval – részletszorzatok lejegyzése. Két-, három- és négyjegyű számok osztása egyjegyű osztóval. Műveleti tulajdonság: összeadásoknál a tagok, szorzásnál a tényezők felcserélhetősége. Műveletek közötti kapcsolat: összeadás – kivonás, összeadás – szorzás, szorzás – bennfoglalás. Műveletek közönséges törtekkel: azonos nevezőjű törtek összeadása, kivonása. 1 egésznél kisebb törtszám pótlása 1 egészre eszközzel, majd eszköz nélkül. 2006/89/II. szám Témakör Tartalom Szöveges feladatok Összetett szöveges feladatok: leírás nyitott mondattal, megoldás, ellenőrzés. Feltételek és a kérdés szétválasztása. Lejegyzés, megoldási sorrend felállítása, megoldás, ellenőrzés. Geometria, mérések Geometriai alakzatok, tulajdonságaik Testek építése lapokból és egységkockákból. Síkidomok előállítása lyukas táblán, rajzolással. Tulajdonságaik megfigyelése, megfogalmazása, tulajdonságok bővítése. Csoportosítások határoló lapok tulajdonságai alapján (alak, nagyság, helyzet). Síkidomok bővülő tulajdonságai. Csoportosítások határoló vonalak, oldalak száma, nagysága, helyzete, átlók, szimmetriatengelyek száma alapján. Nagyítás eredeti elemekkel. A két alakzat összehasonlítása. A terület fogalmának előkészítése lefedéssel. Gyakorlati mérések, mértékegységek, számítások Mérések választott és szabvány mértékegységekkel. Mértékegységrendszerek bővítése (km, mm, hl, cl, t, q, év, hónap, hét, nap). Mértékváltások tanult mértékegységekkel. Átváltások, beváltások. Négyzet és téglalap területének számítása. Négyzet és téglalap területének mérése lefedéssel. Szerkesztések Egyenesek és szakaszok kölcsönös helyzete. A szög fogalma, fajtái. Szög rajzolása, mérése szögmérővel. Sokszögek kerületének mérése, számítása. Szakaszok és szögek másolása. Különböző sugarú körök rajzolása körzővel. Párhuzamos, merőleges egyenesek, szögfelező és szakaszfelező egyenesek, négyzet, téglalap rajzolása derékszögű vonalzóval, majd szerkesztése. Tükrözés egy tükörtengellyel lyukas táblán. Nagyítás, kicsinyítés négyzethálón rajzban. A négyzet és a téglalap kerületének számítása (összeadással, szorzással), területének mérése, lefedése szabvány egységekkel. Összefüggések, függvények, sorozatok Szimmetrikus és nem szimmetrikus relációk rajzosan. Bontott alakú számok közötti kapcsolat, a nyíldiagram használata. Számok közötti relációk. Felismert szabály lejegyzése, szabály leolvasása nyíldiagramról. Egy- és két bemenetelű táblázatok kiegészítése adott szabály alapján. Relációk egyenlő nevezőjű közönséges törtek, mértékegységek, geometriai alakzatok között. Különbségsorozat egy-két, majd állandó és változó különbséggel. Hányados sorozatok megadott szabály alapján. Valószínűség, kombinatorika, statisztika Események megfigyelése, összeszámlálása (fej-írás játék, kockadobálás). Adatok tervszerű gyűjtése, rendezése, közvetlen környezetben megfigyelhető események megszámlálása (járműforgalom). Megfigyelések, kísérletek a biztos és a lehetetlen megkülönböztetésére. A tantárgy kiemelt habilitációs/rehabilitációs célú feladatai az alapozó szakaszban – Tájékozódás a forgó test aktuális helyzetéhez képest, valamint a másik ember nézőpontja szerint. Térbeliség ábrázolása két dimenzióban. – A ciklusonként átélt idő lineáris időfogalomként kezelése; időtartam, időpont saját életből. Folyamat mozzanatainak időbeli elrendezése. – Mérhető dolgok összehasonlítása, becslése, mennyiségek bővítése. A mennyiségi jellemzők kifejezése egész számokkal, adott mértékegységgel. 2006/89/II. szám – Statikus helyzetek, képek, tárgyak megfigyelése, elemzése, kísérletek végzése. Változások kifejezése leírással. – Számmemória fejlesztése, összefüggésekre, mozgássorokra, kísérletekre való emlékezés. Szöveges feladat visszamondása, emlékezést segítő rajzok készítése. – Gondolkodási funkciók és műveletek erősítése: az azonosságok és különbségek elemzése. Válogatás folytatása a felismert szempont szerint. Osztályozás, soralkotás a felismert szabály szerint. Egyszerűbb kijelentések az összefüggések szintjén. Algoritmusok követése. Okok keresése, egylépéses következtetések levonása. – Fogalmak viszonyának rendezése halmazképzéssel. Rendszerezést segítő eszközök ismerete. – Ismeretek mozgósítása felismert analóg helyzetekben, alkalmazás önálló cselekvéssel algoritmusok mentén. – Egyszerűbb műveletekben jelentkező problémák segítséggel, majd segítség nélkül való felismerése, megoldása, több lehetséges megoldás közül. Az eredmény ellenőrzése. – Események megjelenítése műveleti modellekkel. Alakzatok reprodukálása részekből. Logikai sorrend reprodukálása. Fogalmak alkotása irányítás mellett. A tanulók értékelésének elvei – A tanuló munkájának folyamatos megfigyelése, a tapasztalatok, mérések regisztrálása. – A tanuló személyisége alakulásának, a tanulási képesség fejlődésének figyelembevétele. – A szöveges és szummatív értékelés alkalmazása. – A dicséret, a biztatás alkalmazása a tanulói motiváció erősítésére. – Év végi szintmérés, szummatív és szöveges értékelés. A szakasz végére elvárható követelmények – A tanuló tudjon gondolkodási műveletet végezni az ismert halmazok segítségével. – Értse és használja helyesen a logikai fogalmakat. – Legyen biztos számfogalma tízezres számkörben, a számok írásában. – Értse a közönséges tört szám és a negatív szám fogalmát. – Tudjon készségszinten számolni szóban és írásban. – Tudjon önállóan összetett szöveges feladatot megoldani. – Legyen jártas a természetes számok nagyság szerinti összehasonlításában. – Legyen képes összefüggések felismerésére és leírására a matematika különböző témaköreiben. – Felismert és megfogalmazott szabályokat tudjon lejegyezni. – Tudjon különbségsorozatot folytatni, hányadossorozatot alkotni. – Növekedjen gyakorlottsága a gyakorlati mérésekben, a pénzhasználatban. – Tudjon csoportosítani testeket és síkidomokat a tanult tulajdonságok alapján. – Ismerje a mértékegységeket és a mértékegységek közötti viszonyszámokat. – Legyen jártas a szögmérő használatában, a szögek mérésében. – Tudja a négyzet és a téglalap kerületét kiszámítani, területét lefedéssel mérni. – Tudja szerkeszteni a tanult geometriai alakzatokat. – Gyűjtsön adatokat, szerezzen tapasztalatokat a lejegyzési módban. – Végezzen csoportos valószínűségi kísérleteket. – Értse a „biztos” és a „lehetetlen” kifejezéseket. 2006/89/II. szám FEJLESZTŐ SZAKASZ (7–8. évfolyam) Célok – A környező világ mennyiségi és térbeli viszonyainak fogalom szintű megismertetése. – A lényeglátás és az elvonatkoztató képesség, logikus gondolkodás fejlesztése. Az egyszerű matematikai problémák felismerése, megoldása Feladatok – Természetes számfogalom, műveletfogalom kialakítása 1 000 000-es számkörben. – A racionális számfogalom megalapozása. Készségszintű számolás az egész számok körében. – Műveletvégzés a racionális számok körében. – A geometriai alakzatok tulajdonságainak bővítése, új szabványmértékek bevezetése. – A mérések és számítások alkalmazása életszerű helyzetekben. – Szerkesztési alapismeretek bővítése. – A mindennapi élethelyzetekben előforduló matematikai feladatok önálló megoldása, a továbbképzési igény egyszerűbb szintű kielégítése. – Önértékelés, tevékenységszervezés képességének fejlesztése. – A mindennapokban felmerülő problémák felismeréséhez segítség adása. – Ösztönzés a meglévő ismeretek alkalmazására. – A közös munkavégzés képességének alakítása. – A folyamatos munkavégzés képességének fejlesztése. – A matematikai műveletek és szabályok közötti kapcsolatok tudatosítása, a hibák megtalálásának és kijavítási igényének felkeltése. – Az alkotó képzelet fejlesztése. – A függvényszerű gondolkodás fejlesztése. – Az oksági összefüggések felismerésének fejlesztése, az ismeretszerzéshez szükséges szokások, módszerek egyénre jellemző kialakítása. – Az ismeretek gyakorlatban való megtapasztalása, a tanulás hasznosságának tudatosítása. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/92457fd885d220f03dcc171826afa1f17c696705/dokumentumok/5df5e0c3121225e701b6d0faeb600568ee8dfcbc/letoltes